দুপাশে পাথুরে পাহাড়ের ঢাল আর তারই মধ্যে দিয়ে প্রবল বেগে আছড়ে পড়ছে পানি। আছড়ে পড়া পানি ছিঁটকে তৈরী হচ্ছে পানির ছঁটা। জল প্রপাতটি পাশে ৪৫-৫০ ফুট আর পানি আছড়ে পড়ছে প্রায় ১৫-২০ ফুট নিচে। চারিপাশে সুউচ্চ সবুজ পাহাড়। আশে পাশে কোথাও বসতি নেই। একটানা পানি পরার গর্জন, চারিদিকের সবুজ পরিবেশ। সব মিলিয়েই এক অসাধারন ভাল লাগার পরিবেশ। যে সৌন্দর্য্য কেবলি উপভোগ করা যেতে পারে চোখে দেখে, কোনো ভাষায় হয়ত তা প্রকাশ করা যাবে না।